*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2016. gada \_\_\_\_\_\_\_\_\_\_\_\_\_

.§

Informatīvais ziņojums “*Par papildus līdzekļu piešķiršanu*

*veselības aprūpes nozarei*”

1. Pieņemt zināšanai Veselības ministrijas iesniegto informatīvo ziņojumu.
2. Atbalstīt apropriācijas pārdali no Finanšu ministrijas budžeta apakšprogrammas 41.13.00 "Finansējums VAS "Valsts nekustamie īpašumi" īstenotajiem projektiem un pasākumiem" ilgtermiņa saistību pasākumiem 16 062 374 *euro* apmērā uz Veselības ministrijas jaunu budžeta apakšprogrammu 33.05.00 "VSIA "Paula Stradiņa klīniskā universitātes slimnīca" jaunā korpusa būvniecība un iekārtošana", lai nodrošinātu VSIA "Paula Stradiņa klīniskā universitātes slimnīca" jaunā A korpusa 1. kārtas būvniecības pabeigšanu.
3. Atbalstīt apropriācijas pārdali no Finanšu ministrijas budžeta apakšprogrammas 41.01.00 "Iemaksas Eiropas Kopienas budžetā" 3 000 000 *euro* apmērā uz Veselības ministrijas budžeta apakšprogrammu 33.01.00 "Ārstniecība", lai daļēji apmaksātu Eiropas Savienības dalībvalstu, Eiropas Ekonomikas zonas un Šveices Konfederācijas kompetento institūciju iesniegtos rēķinus par Latvijas iedzīvotājiem Eiropas Savienības sociālā nodrošinājuma sistēmas ietvaros sniegtajiem veselības aprūpes pakalpojumiem.
4. Atbalstīt apropriācijas pārdali no Finanšu ministrijas budžeta apakšprogrammas 41.01.00 "Iemaksas Eiropas Kopienas budžetā" 3 000 000 *euro* apmērā uz Veselības ministrijas budžeta apakšprogrammu 33.03.00 "Kompensējamo medikamentu un materiālu apmaksāšana", lai daļēji segtu līdzekļu deficītu kompensējamo medikamentu un medicīnisko ierīču apmaksai.
5. Veselības ministrijai normatīvajos aktos noteiktā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā protokollēmuma 2., 3. un 4.punktiem.
6. Finanšu ministram normatīvajos aktos noteiktā kārtībā informēt Saeimu par šā protokollēmuma 2., 3. un 4.punktiem minēto apropriācijas pārdali un pēc Saeimas atļaujas saņemšanas veikt apropriācijas pārdali.
7. Noteikt, ka atbilstoši Ministru kabineta 2015.gada 31.marta sēdes protokola Nr.17, 43.§ 2. un 6.punktam likumprojektā „Par valsts budžetu 2017.gadam” un likumprojektā „Par vidēja termiņa budžeta ietvaru 2017., 2018. un 2019.gadam” Veselības ministrijas budžeta apakšprogrammā 33.05.00 "VSIA "Paula Stradiņa klīniskā universitātes slimnīca" iekļautais finansējums 16 062 374 *euro* apmērā (tai skaitā 7 494 526 *euro* – būvdarbiem, 8 567 848 *euro* – iekārtu un aprīkojuma iegādei) tiek samazināts un Veselības ministrijai atbilstoši noteiktajam termiņam iesniegt Finanšu ministrijā attiecīgu priekšlikumu par minētā finansējuma samazinājumu likumprojekta „Par valsts budžetu 2017.gadam” un likumprojekta „Par vidēja termiņa budžeta ietvaru 2017., 2018. un 2019.gadam” izskatīšanai Saeimā 2.lasījumā.
8. Ņemot vērā iesniegto informāciju, atzīt par aktualitāti zaudējušu Ministru kabineta 2015. gada 31. marta sēdes protokola Nr. 17, 43. § "Informatīvais ziņojums "Par VSIA "Paula Stradiņa klīniskā universitātes slimnīca" jaunā korpusa būvniecības un iekārtošanas finansējuma jautājumiem" 2. un 6. punktā dotos uzdevumus.

Ministru prezidents Māris Kučinskis

Valsts kancelejas direktors Mārtiņš Krieviņš

Iesniedzējs: Veselības ministre Anda Čakša

Vīza: Valsts sekretārs Kārlis Ketners